《后二日有旨再赋律诗四首 其一》
明代·顾清

乐岁逢春物物宜，圣人行乐是乘时。天垂玉烛三千纪，地涌金莲十万枝。

星阁捲帘红日近，虹桥按曲綵云迟。愿因欢庆思幽隐，更法光明事缉熙。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。